Իլյա Ֆրանկ

Իլյա Միխայլովիչ Ֆրանկ (, ), սովետական ֆիզիկոս, ԽՍՀՄ ԳԱ ակադեմիկոս (1968 թ.)։ Գլեբ Ֆրանկի եղբայրը։

Կենսագրություն 
1930 թվականին ավարտել է Մոսկվայի համալսարանը։ 1930-1934 թվականներին աշխատել է Օպտիկայի պետական ինստիտուտում, 1934-1970 թվականներին՝ ՍՍՀՄ ԳԱ ֆիզիկայի ինստիտուտում։ Միջուկային հետազոտությունների միացյալ ինստիտուտի նեյտրոնային ֆիզիկայի լաբարատորիայի կազմակերպիչ և տնօրեն (1957 թվականից)։ Մոսկվայի համալսարանի պրոֆեսոր (1940 թվականից)։ Աշխատանքները վերաբերում են ֆիզիկական օպտիկային և միջուկային ֆիզիկային։ 1937 թվականին Ի. Ե․ Տամմի հետ միասին բացատրել է Վավիլով-Չերենկովի էֆեկտը։ Այս աշխատանքի համար Ի․ Ե․ Տամմի և Պ․ Ա․ Չերենկովի հետ արժանացել է ֆիզիկայի Նոբելյան մրցանակ (1958 թ.)։ Վ․ Լ․ Գինզբուրգի հետ առաջինն է դիտարկել անցումային ճսոագայթումը։ Զարգացրել է Դոպլերի էֆեկտի տեսությունը։ Լ․ Վ․ Գրոշևի հետ փորձերով հետազոտել է γ-քվանտներից էլեկտրոն-պոզիտրոն զույգերի առաջացման երևույթը։ Ունի թեթև միջուկների հետ կապված ռեակցիաների հետազոտման մի շարք աշխատանքներ։ Առաջարկել և մշակել է նեյտրոնների տարածումը հետազոտելու իմպուլսային մեթոդ և հայանագործել, այսպես կոչված, նեյտրոնների դիֆուզիոն հովացումը։

Մրցանակներ 
 ԽՍՀՄ պետական մրցանակ (1946, 1954 և 1971 թթ.)
 Ս․ Ի․ Վավիլովի անվան ոսկե մեդալ (1980 թ)
 Լենինի 3 շքանշան
 Ստալինյան մրցանակ
 Հոկտեմբերյան Հեղափոխության շքանշան
 ֆիզիկայի Նոբելյան մրցանակ

Ծանոթագրություններ 

Ռուս նոբելյան մրցանակակիրներ
Ռուս ֆիզիկոսներ
Մոսկվայի պետական համալսարանի շրջանավարտներ
Ֆիզիկոսներ այբբենական կարգով
20-րդ դարի ֆիզիկոսներ
ԽՍՀՄ ԳԱ իսկական անդամներ
Փորձարարական ֆիզիկոսներ
Ֆիզիկա-մաթեմատիկական գիտությունների դոկտորներ
ԽՍՀՄ ԳԱ ակադեմիկոսներ
Անձինք նամականիշերի վրա
Հրեա նոբելյան մրցանակակիրներ
Մոսկվայի պետական համալսարանի դասախոսներ
Խորհրդային ֆիզիկոսներ
Ֆիզիկամաթեմատիկական գիտությունների դոկտորներ